kalixlouiis/myanmar-wikipedia-corpus huggingface dataset:
ဖရီးဒရစ်ဆားဖန်းမြို့သည် ဂျာမနီနိုင်ငံ တောင်ပိုင်း ကွန်းစတန့်ကန်၏ မြောက်ဘက်ကမ်းခြေတွင် တည်ရှိသော တက္ကသိုလ်မြို့ တစ်မြို့ ဖြစ်ပြီး ဆွစ်ဇာလန်နိုင်ငံ နှင့် ဩစတြီးယားနိုင်ငံ တို့၏ နယ်စပ် အနီးတွင် တည်ရှိသည်။
ဂျာမနီနိုင်ငံ ဘေဒန်-ဝါးတန်းဘတ်ခ် ပြည်နယ် ဘိုဒန်ဆီးခရိုင်၏ ခရိုင် မြို့တော် ဖြစ်ကာ လူဦးရေ ၅၈,၀၀၀ မျှ ရှိသည်။
ထရိုင်ဂူလယ် ဂယ်လက်ဆီသည် ခရုပတ်ပုံစံ ဂယ်လက်ဆီဖြစ်ပြီး ကမ္ဘာမြေမှ အလင်းနှစ်သိန်းပေါင်း ၃ သိန်းနီးပါးခန့် ဝေးကွာကာ ကြယ်စုတန်း ထရိုင်ဂူလယ်တွင် တည်ရှိသည်။
ယင်းအား Messier 33 သို့မဟုတ် NGC 598 ဟုသိထားပြီး တခါတရံ လှည်းဘီး ဂယ်လက်ဆီဟု ရည်ညွန်းကြသည်။
ယင်းအား Messier 101 ဖြင့် နာမည်ပြောင် မျှဝေထားခြင်းဖြစ်သည်။
ထရိုင်ဂူလယ် ဂယ်လက်ဆီသည် နဂါးငွေ့တန်း ဂယ်လက်ဆီ၊ အင်ဒရိုမီဒါ ဂလက်ဆီနှင့် အခြားဂယ်လက်ဆီငယ်ပေါင်း ၄၄ ခုပါဝင်သော Local Group ဂယ်လက်ဆီအဖွဲ့တွင် တတိယအကြီးဆုံး အဖွဲ့ဝင်ဖြစ်သည်။
ယင်းသည် သာမန်မျက်စိဖြင့် မြင်နိုင်သော အဝေးဆုံးအကွာအဝေးမှ နက္ခတ္တဆိုင်ရာ အရာဝတ္ထုတစ်ခုလည်း ဖြစ်သည်။
ဂယ်လက်ဆီသည် Local Group တွင် အသေးငယ်ဆုံး ခရုပတ်ပုံစံ ဂယ်လက်ဆီဖြစ်ကာ ယင်းတို့၏ အတွင်းစည်းအလျင်များကြောင့် အင်ဒရိုမီဒါ ဂယ်လက်ဆီ၏ အရံဂယ်လက်ဆီဟု ယုံကြည်ထားသည်။
Brunthaler, Andreas; Reid, Mark J.; Falcke, Heino; Greenhill, Lincoln J.; et al. (2005). "The Geometric Distance and Proper Motion of the Triangulum Galaxy (M33)". Science 307 (5714): 1440–1443 thumb|VLT- စောင့်ကြည့်ရေး တယ်လီစကုပ်ဖြင့် ထရိုင်ဂူလယ် ဂယ်လက်ဆီအား ဖမ်းယူထားပုံ အမည်နာမ ဂယ်လက်ဆီ နာမည်အား ကြယ်စုတန်း ထရိုင်ဂူလယ်မှ ရရှိသည်။
ထရိုင်ဂူလယ် ဂယ်လက်ဆီအား တခါတရံ လှည်းဘီး ဂယ်လက်ဆီဟု နက္ခတ္တဗေဒ အကိုးအကားအရ ရည်ညွန်းသည်။
SIMBAD Astronomical Database အရလည်း လှည်းဘီး ဂယ်လက်ဆီအား Messier 101 အဖြစ် ရည်ညွန်းထားသည်။
မြင်နိုင်မှု အလင်းရောင်အနှောက်အယှက်မရှိလျှင် ထရိုင်ဂူလယ် ဂယ်လက်ဆီအား သာမန်မျက်စိဖြင့် မြင်နိုင်သည်။
ယင်းသည် တယ်လီစကုပ် အကူညီမပါဘဲ အဝေးဆုံးအကွာအဝေးထိ ကြည့်ရှုနိုင်သည့် အရာဝတ္ထုပင်ဖြစ်သည်။
အလင်းရောင်အနှောက်အယှက် များပြားသော မြို့ပြကောင်းကင်တွင်မူ ကောင်းမွန်စွာ မြင်နိုင်မည်မဟုတ်ပေ။
လေ့လာမှု သမိုင်းကြောင်း ထရိုင်ဂူလယ် ဂယ်လက်ဆီအား အီတလီလူမျိုး နက္ခတ္တပညာရှင် Giovanni Battista Hodierna ဆိုသူမှ ၁၆၅၄ ခုနှစ်တွင် ရှာဖွေတွေ့ရှိခဲ့သည်မှာ ဖြစ်တန်ကောင်းသည်။
ထို့နောက် ထရိုင်ဂူလယ် ဂယ်လက်ဆီအား ချားလ် မက်ဆီယာ မှ ၁၇၆၄ ခုနှစ် ဩဂုတ်လ ၂၅၊ ၂၆ ရက်ညတွင် မမျော်လင့်ဘဲ ရှာဖွေတွေ့ရှိခဲ့သည်။
သူသည် ယင်းအား Catalog of Nebulae and Star Clusters ဟူသောစာအုပ်တွင် နံပါတ်စဉ် ၃၃ အဖြစ် မှတ်တမ်းတင်ခဲ့သည်။
ဂုဏ်သတ္တိ ထရိုင်ဂူလယ် ဂယ်လက်ဆီသည် အချင်းအားဖြင့် အလင်းနှစ် ၆ဝဝဝဝ ရှိကာ Local Group ဂယ်လက်ဆီအဖွဲ့တွင် တတိယအကြီးဆုံး အဖွဲ့ဝင်တစ်ခုဖြစ်သည်။
ယင်းသည် အင်ဒရိုမီဒါ ဂယ်လက်ဆီနှင့် ဒြပ်ဆွဲငင်အား သက်ရောက်နိုင်သည်။
ထရိုင်ဂူလယ် ဂယ်လက်ဆီတွင် မိခင်ကြယ်ပေါင်း ၄ဝ ဘီလီယံ တည်ရှိနိုင်သည်။
နဂါးငွေ့တန်း ဂယ်လက်ဆီတွင် ဘီလီယံ ၄ဝဝ၊ အင်ဒရိုမီဒါ ဂယ်လက်ဆီတွင် ၁ ထရီလီယံပမာဏနှင့် နှိုင်းယှဉ်ကြည့်နိုင်သည်။
ထရိုင်ဂူလယ် ဂယ်လက်ဆီ၏ အချပ်ပြားသည် နေထုထည်ပေါင်း (၃-၆)×၁ဝ၉ ရှိကာ ဓာတ်ငွေ့ပါဝင်မှုမှာ နေထုထည်ပေါင်း ၃.၂×၁ဝ၉ ရှိလေသည်။
တည်နေရာ ထရိုင်ဂူလယ် ဂယ်လက်ဆီအား ခန့်မှန်းခြေ အကွာအဝေးမှာ အလင်းနှစ်အားဖြင့် ၂၃၈ဝ×၁ဝ၁၃ မှ ၃ဝ၇ဝ×၁ဝ၃ (၇၃ဝ မှ ၉၄ဝ ကီလို Parsec) ထိရှိနိုင်သည်။
ယင်းသည် အလင်းနှစ် ထောင်ပေါင်း ၂၅၄ဝ ကွာဝေးသော အင်ဒရိုမီဒါ ဂယ်လက်ဆီထက် ပိုမိုဝေးကွာလှသည်။
ကျမ်းကိုး Category:Local Group Category:ထရိုင်ဂူလယ် (ကြယ်စုတန်း) Category:ဂလက်ဆီများ Category:ထရိုင်ဂူလယ် ဂယ်လက်ဆီ။
ဖူကူအိုကာမြို့သည် ဖူကူအိုကာ ပရီဖက်ချာ၏ မြို့တော်ဖြစ်ပြီး ဂျပန်နိုင်ငံ ကျူရှုးကျွန်း၏ မြောက်ဘက်ကမ်းခြေတွင် တည်ရှိသည်။
ကျူရှူးကျွန်းတွင် လူဦးရေ အများဆုံးမြို့ဖြစ်ပြီး ၎င်းမြို့ပြီးလျှင် လူဦးရေ အများဆုံးမြို့မှာ ကီတာကျူရှူးမြို့ ဖြစ်သည်။
ကိုင်ဟန်ရှင်း အနောက်ပိုင်းတွင် အကြီးဆုံးမြို့ နှင့် မြို့ကြီးဒေသ ဖြစ်သည်။
၁၉၇၂ ခုနှစ် ဧပြီလ ၁ ရက်တွင် ကိုယ်ပိုင် အုပ်ချုပ်ခွင့် ရရှိခဲ့ပြီး ၂၀၀၅ ခုနှစ် လူဦးရေ စာရင်းအရ လူဦးရေ ၂.၅ သန်းမျှ ရှိသည်။
စက်ရုံအများအပြားရှိသော ဖူကူအိုကာ-ကီတာကျူရှူး စက်မှုဇုန်၏ အစိတ်အပိုင်း တစ်ခု ဖြစ်သလို မြောက်ပိုင်း ကျူရှူး၏ အစိတ်အပိုင်းတစ်ခုလည်း ဖြစ်သည်။
၂၀၁၁ ခုနှစ် ဇူလိုင်လ စာရင်းအရ ဂျပန်နိုင်ငံ၏ ဆဌမမြောက် အကြီးဆုံး မြို့တော်ဖြစ်ပြီး ကျိုတိုမြို့ကို ကျော်တက်သွားခဲ့သည်။
၇၉၄ ခုနှစ် ကျိုတိုမြို့ကို စတင်တည်ထောင်ချိန် မှစ၍ ကင်ကီဒေသ၏ အနောက်ဘက်ရှိ မြို့များ ကျိုတိုမြို့ထက် လူဦးရေ ပိုများသွားခြင်းမှာ ပထမဆုံး အကြိမ် ဖြစ်သည်။
အချို့သော သမိုင်းပညာရှင်များက ရှေးခေတ် အခါက ဖူကူအိုကာ အနီးရှိ ချီကူရှိ ဒေသသည် ယာမာတို ဒေသထက် ပို၍ ဩဇာကြီးမားခဲ့သည်ဟု ယူဆကြသည်။
ကိုးကား ကဏ္ဍ:ဖူကူအိုကာခရိုင်ရှိ မြို့များ။
ကချင်အမျိုးသားများဒီမိုကရေစီကွန်ဂရက် (; အတိုကောက် KNCD) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၅ ရွေးကောက်ပွဲတွင် ကချင်ပြည်နယ်ရှိ မြို့နယ် ၁၃ မြို့နယ်၌ ကိုယ်စားလှယ်လောင်းပေါင်း ၃၇ ဦးဖြင့် ဝင်ရောက်ယှဉ်ပြိုင်ခဲ့သည်။
သမိုင်းကြောင်း ၁၉၄၉ ခုနှစ် ဇန်နဝါရီ ၁၀ ရက်နေ့တွင် ကချင်အမျိုးသားများ ကွန်ဂရက် (Kachin National Congress) အမည်ဖြင့် စတင်ထူထောင်ခဲ့သည်။
မြန်မာ့ပါလီမန် ဒီမိုကရေစီခေတ် ရွေးကောက်ပွဲများ ဖြစ်သော ၁၉၅၂ ခုနှစ် ပါလီမန်ရွေးကောက်ပွဲတွင် အနိုင်ရကာ ဒူဝါဇော်လွန် ဦးဆောင်သော ပထမဆုံးကချင်ပြည်နယ် အစိုးရအဖွဲ့ကို ဖွဲ့စည်းအုပ်ချုပ်နိုင်ခဲ့ပြီး ၁၉၅၇ ခုနှစ် ပါလီမန်ရွေးကောက်ပွဲတွင်လည်း ထပ်မံအနိုင်ရကာ ဒူဝါဆန်ထဆင် ဦးဆောင်သော ကချင်ပြည်နယ်အစိုးရတို့မှ ဦးဆောင်အုပ်ချုပ်နိုင်ခဲ့သည်။
၁၉၆၂ ခုနှစ် တော်လှန်ရေးကောင်စီလက်ထက်တွင် ပါတီဖျက်သိမ်းခံခဲ့ရသည်။
၁၉၉၀ ရွေးကောက်ပွဲတွင် KNCD အမည်ဖြင့် မှတ်ပုံတင်ပြီး ဝင်ရောက်ယှဉ်ပြိုင်ခဲ့ရာ မဲဆန္ဒနယ်သုံးနယ် အနိုင်ရခဲ့သည်။
ပြီးနောက် ပါတီကို ရုပ်သိမ်းခဲ့ရသည်။
KNCD သည် ညီညွတ်သော တိုင်းရင်းသားလူမျိုးများ မဟာမိတ်အဖွဲ့ (United Nationalities Alliance) အဖွဲ့ဝင်လည်း ဖြစ်သည့်အတွက် ၂၀၁၀ ရွေးကောက်ပွဲတွင် အခြားသော မဟာမိတ်ပါတီများ ရွေးကောက်ပွဲမဝင်သည့်အတွက် KNCD လည်း မဝင်ခဲ့ပေ။
၂၀၁၃ ခုနှစ်တွင် ပါတီမှတ်ပုံတင် ပြန်လည်ပြုလုပ်ပြီး ၂၀၁၅ ခုနှစ် အထွေထွေ ရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။
အထိမ်းအမှတ်အလံ ပါတီ၏အလံမှာ ၁၉၄၉ ခုနှစ်မှ လက်ဆင့်ကမ်း အသုံးပြုလာသော ပါတီ၏ မူပိုင်အလံဖြစ်သည်။
အောက်ခံအရောင် အစိမ်းရောင်သည် စိမ်းလန်းစိုပြည်ခြင်း၊ အေးမြခြင်း၊ သာယာဝပြောခြင်းနှင့် ယဉ်ကျေးသိမ်မွေ့ခြင်းကို ဖော်ဆောင်ပြီး အနီရောင်သည် ရဲရင့်ခြင်း၊ ပြတ်သားခြင်းကို ဖော်ဆောင်သည်။
အဖြူရောင်သည် ဖြူစင်သန့်ရှင်းခြင်း၊ ရိုးသား ဖြောင့်မတ်ခြင်း၊ ပွင့်လင်းမှုရှိခြင်းကို ဖော်ဆောင်သည်။
ဓားနှစ်လက်သည် ရှေးပဝေသဏီအချိန်မှစ၍ ဘိုးဘေးဘီဘင်များသည် မိမိတို့နယ်မြေအား ဓားလက်နက်ဖြင့် ကာကွယ်စောင့်ရှောက်ခြင်း၊ မိမိ၏ ရန်သူအား ခုခံကာကွယ် တိုက်ခိုက်ခြင်းနှင့် တောတောင်ခုတ်ထွင်ရှင်းလင်း အသက်မွေးဝမ်း ကျောင်း ပြုလာခြင်း နှင့် ရိုးရာဓလေ့ထုံးတမ်းစဉ်လာ၌ အသုံးပြုခြင်းကို ဖော်ဆောင်ထားသည်။
ဓားနှစ်လက်အမြောက်၏ လက္ခဏာမှာ စည်းလုံးညီညွတ်ခြင်း၊ ခိုင်မြဲစေခြင်း၊ ကျားကန်ဖေးမကူညီခြင်းနှင့် တိုးတက်ကြီးပွားခြင်း အဓိပ္ပာယ်ကို ဆောင်သည်။
ကြယ်ဖြူတစ်လုံးမှာ မြန်မာနိုင်ငံလွတ်လပ်ရေးရရှိရန်နှင့် ပြည်ထောင်စုကြီး ပေါ်ပေါက်လာရန်အတွက် ပင်လုံ၌ ကချင်တိုင်းရင်းသား လူမျိုးတစ်မျိုးကိုယ်စားအဖြစ်ပါဝင်ပြီး လက်မှတ်ရေးထိုးထားကြောင်း ရည်ညွှန်းဖော်ပြထားခြင်း ဖြစ်သည်။
ဦးဇော်ဝင်းကို အဘ ဦးလှကျော် (အငြိမ်းစား၊ စက်ရှင်တရားသူကြီး) နှင့် အမိ ဒေါ်ခင်ကြည် တို့မှ ပဲခူးတိုင်း ညောင်လေးပင်မြို့၌ ၂၈.၆.၁၉၄၈ တွင် မွေးဖွားခဲ့သည်။
၁၉၆၈ ခုနှစ်တွင် ဧရာဝတီတိုင်း ဟင်္သာတမြို့ အထက (၁) မှ ၁ဝ တန်း အောင်မြင်ခဲ့သည်။
၁၉၇၂ ခုနှစ်တွင် ရန်ကုန် ဝိဇ္ဇာသိပ္ပံ တက္ကသိုလ်မှ BA. Law နှင့် ၁၉၇၃ ခုနှစ်တွင် L.L.B ဘွဲ့ကို ရရှိခဲ့သည်။
၁၉၇၃ ခုနှစ်မှစ၍ တရားရေးဌာနတွင် တရားရေးဝန်ထမ်း အဆင့် ၄ ဖြင့် ရန်ကုန်၊ ကြံခင်း၊ ခရမ်း၊ အင်းစိန်၊ ကျောက်ဖြူ၊ ဒိုက်ဦး၊ သံလျင်နှင့် လွိုင်ကော်မြို့များတွင် တာဝန်ကျခဲ့သည်။
ထို့အပြင် တနင်္သာရီတိုင်းတွင် တိုင်းတရားသူကြီးအဖြစ်ပါ ဆောင်ရွက်ခဲ့သည်။
တရားရုံးချုပ်တွင် တွဲဘက်ညွှန်ကြားရေးမှူးအဖြစ် တာဝန်ထမ်းဆောင်နေစဉ် ၂၁.၆.၂ဝဝ၉ ခုနှစ်တွင် အငြိမ်းစားယူခဲ့သည်။
လက်ရှိတွင် ကမန် အမျိုးသား တိုးတက်ရေးပါတီ၏ ဥက္ကဋ္ဌအဖြစ် ဆောင်ရွက်နေသည်။
ဇနီးသည် ဒေါ်မြင့်မြင့်ဝင်းမှာလည်း L.L.B ဘွဲ့ရတဦးဖြစ်ကာ ၂ဝဝ၈ ခုနှစ်တွင် ရှေ့နေချုပ်ရုံး တွဲဘက်ညွှန်ကြားရေးမှူးအဖြစ်မှ အငြိမ်းစားယူခဲ့သည်။
သားတဦးတည်းရှိပြီး လက်ရှိတွင် စင်္ကာပူနိုင်ငံတွင် အလုပ်လုပ်ကိုင်နေသည်။
ကယားလူမျိုးစုဒီမိုကရေစီပါတီ (၊ အတိုကောက် KUDP) သည် မြန်မာနိုင်ငံရှိ နိုင်ငံရေးပါတီဟောင်းတစ်ခုဖြစ်သည်။
၂၀၁၂ နှစ်ကုန်ပိုင်းတွင် ပါတီဖွဲ့စည်းရန် စတင်လှုပ်ရှားခဲ့ပြီး ၂၀၁၃ နှစ်ကုန်ပိုင်း၌ ပါတီကို တရားဝင်ဖွဲ့စည်းခဲ့သည်။
ပါတီဝင်အရေအတွက် ၂၅,၀၀၀ ရှိပြီး ၂၀၁၅ အထွေထွေ ရွေးကောက်ပွဲတွင် ကယားပြည်နယ် ခုနစ်မြို့နယ်၏ ၂၆ နေရာတွင် ဝင်ရောက်ယှဉ်ပြိုင်ခဲ့သည်။
၂၀၁၇ ခုနှစ် စက်တင်ဘာလ ၈ ရက်နေ့တွင် နည်းဥပဒေ ၂၅ နှင့် ညွှန်ကြားချက် အမှတ် (၁/၂ဝ၁၃)အရ ပြည်ထောင်စု ရွေးကောက်ပွဲ ကော်မရှင်က ကယားလူမျိုးစုဒီမိုကရေစီပါတီကို နိုင်ငံရေးပါတီအဖြစ် မှတ်ပုံတင်ထားခြင်းမှ ပယ်ဖျက်ခဲ့သည်။
ကရင်ဒီမိုကရက်တစ်ပါတီ (၊ အတိုကောက် KDP) သည် မြန်မာနိုင်ငံရှိ နိုင်ငံရေးပါတီတစ်ခု ဖြစ်သည်။
၂၀၁၁ တွင် ပါတီတည်ထောင်လိုသူ ၁၈ ဦးမှ လက်မှတ်ရေးထိုးမှတ်ပုံတင်ခဲ့ပြီး ၂၀၁၂ ဇန်နဝါရီတွင် ပါတီမှတ်ပုံတင်အမှတ် ၅၁ ဖြင့် ခွင့်ပြုခဲ့သည်။
ပါတီဝင်အရေအတွက် ၆၈၇ ဦးရှိပြီး ၂၀၁၅ အထွေထွေ ရွေးကောက်ပွဲတွင် မဲဆန္ဒနယ် ၁၃ နေရာမှ ဝင်ရောက် ယှဉ်ပြိုင်ခဲ့သည်။
ပါတီ၏မူဝါဒမှာ တိုင်းရင်းသားလူမျိုးများ အချင်းချင်း ဥပဒေနှင့်အညီ မိမိတို့မြတ်နိုးသော စကား၊ စာပေ၊ ယဉ်ကျေးမှုအမွေအနှစ်အနုပညာ၊ ကိုးကွယ်သည့်ဘာသာ၊ သာသနာ နှင့် ဓလေ့ ထုံးတမ်းများတို့ကို လွတ်လပ်စွာ ပြုစုပျိုးထောင် ဆောင်ရွက်နိုင်ခွင့်နှင့် ကရင်မျိုးနွယ်စုများအားလုံး စုစည်းပြီး မျိုးချစ်စိတ်ဓာတ် ရှင်သန်ကြီးထွားလာစေရန်နှင့် နိုင်ငံတော်တည်ငြိမ်ရေး၊ ဖွံ့ဖြိုးတိုးတက်ရေး၊ လူ့အခွင့်အရေးနှင့် ဒီမိုကရေစီထွန်းကားရေးတို့ကို အခြေခံလျက် တန်းတူညီမျှ စည်းလုံးညီညွတ်စွာဖြင့် ပြည်ထောင်စုဖွား ညီနောင်တိုင်းရင်းသားများ နှင့်အတူ စစ်မှန်သော ပြည်ထောင်စု နိုင်ငံတော် တည်ဆောက်ရန်တို့ ဖြစ်သည်။
ပါတီ ဖျက်သိမ်းခြင်း ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၊ ကရင်ဒီမိုကရက်တစ်ပါတီ နှင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ တို့သည် ၂၀၁၈ ခုနှစ် ဖေဖော်ဝါရီလ ၂၂ ရက်နေ့တွင် ကရင်အမျိုးသားဒီမိုကရက်တစ်ပါတီ အဖြစ် ပူးပေါင်းဖွဲ့စည်းခဲ့သဖြင့် ကရင်ဒီမိုကရက်တစ်ပါတီ၏ နိုင်ငံရေးပါတီအဖြစ် မှတ်ပုံတင်ထားခြင်းကို ပယ်ဖျက်၍ ပါတီအား ဖျက်သိမ်းခဲ့သည်။
ကရင်ပြည်နယ် ဒီမိုကရေစီနှင့် ဖွံ့ဖြိုးတိုးတက်ရေးပါတီ (၊ အတိုကောက် KSDDP) သည် မြန်မာနိုင်ငံရှိ နိုင်ငံရေးပါတီတစ်ခုဖြစ်သည်။
ဒီကေဘီအေမှ အခြေခံပြီး BGF (နယ်ခြားစောင့်တပ်ဖွဲ့) ဖွဲ့စည်းသောအခါ တပ်ဖွဲ့တွင်းမှ အသက်အရွယ် ကြီးသူများက နိုင်ငံရေးပါတီထူထောင်ပြီး ၂၀၁၀ ရွေးကောက်ပွဲတွင် ဝင်ရောက် ယှဉ်ပြိုင်ခဲ့သည်။
ပါတီဝင် အရေအတွက်မှာ ၅,၀၀၀ ကျော်ရှိပြီး ၂၀၁၅ ရွေးကောက်ပွဲတွင် ဘားအံ၊ မြဝတီ၊ ကြာအင်းဆိပ်ကြီး၊ ကော့ကရိတ် စသည့် ကရင်ပြည်နယ်အတွင်းရှိ မဲဆန္ဒနယ်ကိုးခုတွင် ဝင်ရောက်ယှဉ်ပြိုင်ခဲ့သည်။
ပါတီ၏မူဝါဒမှာ ငြိမ်းချမ်းရေး၊ ဒေသဖွံ့ဖြိုးရေးနှင့် ဒီမိုကရေစီ အကောင်အထည်ဖော်ရေး နှင့်အတူ စစ်မှန်သည့် ဖက်ဒရယ်ပြည်ထောင်စု ပေါ်ပေါက်ရေးဖြစ်သည်။
ပါတီ ဖျက်သိမ်းခြင်း ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၊ ကရင်ဒီမိုကရက်တစ်ပါတီ နှင့် စည်းလုံးညီညွတ်သောကရင်အမျိုးသားဒီမိုကရက်တစ်ပါတီ တို့သည် ၂၀၁၈ ခုနှစ် ဖေဖော်ဝါရီလ ၂၂ ရက်နေ့တွင် ကရင်အမျိုးသားဒီမိုကရက်တစ်ပါတီ အဖြစ် ပူးပေါင်းဖွဲ့စည်းခဲ့သဖြင့် ကရင်ပြည်နယ်ဒီမိုကရေစီနှင့်ဖွံ့ဖြိုးတိုးတက်ရေးပါတီ၏ နိုင်ငံရေးပါတီအဖြစ် မှတ်ပုံတင်ထားခြင်းကို ပယ်ဖျက်၍ ပါတီအား ဖျက်သိမ်းခဲ့သည်။
ဂိုးလ်ကို့စ်မြို့သည် ဩစတြေးလျနိုင်ငံ အရှေ့ဘက်ကမ်းရိုးတန်းရှိ ကွင်းစလန်ပြည်နယ် အရှေ့တောင်ပိုင်းတွင် တည်ရှိသော ကမ်းရိုးတန်းမြို့တစ်မြို့ ဖြစ်သည်။
ကွင်းစလန်ပြည်နယ်တွင် ဒုတိယမြောက် လူဦးရေ အများဆုံး ဖြစ်ပြီး ဩစတြေးလျနိုင်ငံတွင် ဆဌမမြောက် လူဦးရေ အများဆုံး မြို့ ဖြစ်သည်။
ထို့ပြင် ပြည်နယ်မြို့တော် မဟုတ်သောမြို့များတွင် လူဦးရေ အများဆုံး မြို့ဖြစ်ပြီး ပြည်နယ်နှစ်ခု ဆက်စပ်တည်ရှိသော မြို့ကြီးဒေသ ရှိသည့် မြို့လည်း ဖြစ်သည်။
မြို့ကြီးဒေသ၏ မြောက်ဘက် အကျဆုံး နေရာဖြစ်သော အော်မျူးသည် ဘရစ်စဘိန်း မြိုလယ် စီးပွားရေး ရပ်ကွက်၏ အရှေ့တောင်ပိုင်း ၄၂ ကီလိုမီတာ အကွာတွင် တည်ရှိပြီး မြို့ကြီးဒေသသည် ကမ်းရိုးတန်းတလျှောက် ဆက်လက် တည်ရှိရာ နယူးဆောက်ဝေးပြည်နယ် တွိဟက် အထိ တိုင်အောင် ဖြစ်သည်။
ဖရီဒရစ် ဝီလီယံ ဟာရှယ် (; ၁၅ နိုဝင်ဘာ ၁၇၃၈ – ၂၅ ဩဂုတ် ၁၈၂၂) သည် ဂျာမန်နိုင်ငံဖွား ဗြိတိသျှ နက္ခတ္တဗေဒပညာရှင်နှင့် တေးရေးဆရာ တစ်ဦးဖြစ်သည်။
ဟာရှယ်သည် သူ၏ညီမ နက္ခတ္တပညာရှင် Caroline Lucretia Herschel နှင့် မကြာခဏ ပူးပေါင်းဆောင်ရွက်လေ့ရှိသည်။
အသက် ၁၉ နှစ်တွင် သူ့အဖေနောက် စစ်တပ်ထဲသို့ ဝင်ရောက်ခဲ့သည်။
ဟာရှယ်သည် ၁၇၇၄ ခုနှစ်တွင် သူ၏ ပထမဆုံး တယ်လီစကုပ်ကြီးကို တည်ဆောက်ခဲ့ပြီး ကောင်းကင်ယံ၌ ကြယ်စုံတွဲများကိုလေ့လာရန် ၉ နှစ်ကြာ အချိန်ကုန်လွန်စေခဲ့သည်။
၁၈၀၂ ခုနှစ်တွင် နက်ဗျူလာများ၏ ကတ်သလောက်စာရင်းကို ထုတ်ဝေခဲ့ပြီး ၁၈၂၀ ခုနှစ်တွင် အရာဝတ္ထုပေါင်း ၅၀၀၀ ကို မှတ်တမ်းတင်နိုင်ခဲ့သည်။
ဟာရှယ် ဖော်ထုတ်ခဲ့သည့် Messier catalogue ထဲရှိ နက်ဗျူလာများမှာ အမှန်က ကြယ်အစုအဝေးများဖြစ်ခဲ့သည်။
၁၇၈၁ ခုနှစ် မတ်လ ၁၃ ရက်နေ့တွင် ဟာရှယ်သည် ဂျီမီနီ ကြယ်စုတန်းရှိ အရာဝတ္ထုသစ်တစ်ခုကို မှတ်တမ်းတင်နိုင်ခဲ့သည်။
ယင်းအရာဝတ္ထုသည် ယူရေးနပ်စ်ဂြိုဟ်ဟု နောင်တွင် အမည်ပေးနိုင်ခဲ့ပြီး အတည်ပြုနိုင်ရန် အခြားနက္ခတ္တဗေဒပညာရှင်များနှင့် ရက်သတ္တပတ်များစွာ အငြင်းအခုံဖြစ်ခဲ့သည်။
ယင်းသည် နှစ်ပေါင်းအတော်ကြာမှ ဂြိုဟ်အသစ်တစ်ခုကို ရှာဖွေတွေ့ရှိခြင်းဖြစ်သည်။
ဟာရှယ်သည် ညတွင်းချင်း နာမည်ကြီးလာခဲ့သည်။
ရလဒ်အနေဖြင့် တတိယမြောက် ဂျော့ဘုရင် (George III) က သူအား နက္ခတ္တပညာရှင် တရားသူကြီးဆု ပေးခဲ့သည်။
သူသည် Fellow of the Royal Society ဆု ခန့်အပ်ခံရပြီး တယ်လီစကုပ်သစ်များတည်ဆောက်ခွင့် ရလာခဲ့သည်။
ဟာရှယ်သည် နက္ခတ္တဆိုင်ရာ ရောင်စဉ်ဓာတ်ပုံတိုင်းပညာ (astronomical spectrophotometry) ၏ ရှေ့ဆောင်လမ်းပြဖြစ်ခဲ့ပြီး အနီအောက်ရောင်ခြည်အား ရှာဖွေတွေ့ရှိခဲ့သည်။
ဟာရှယ် လုပ်ဆောင်ခဲ့သောအခြားအလုပ်များမှာ အင်္ဂါဂြိုဟ်၏ လှည်ပတ်ကာလအား ဆုံးဖြတ်ရာတွင် အကူညီပေးခြင်း၊ တိုက်တေနီးယား နှင့် အိုဘရွန် (ယူရေးနပ်စ်ဂြိုဟ်၏ ဂြိုဟ်ရံလများ)၊ အန်ဆဲလ်ဒပ်စ် နှင့် မီမက်စ် (စနေဂြိုဟ်၏ ဂြိုဟ်ရံလများ) တို့ကို ရှာဖွေတွေ့ရှိမှုတို့ဖြစ်သည်။
သူသည် ၁၈၂၂ ခုနှစ် ဩဂုတ်လတွင် ကွယ်လွန်ခဲ့သည်။
သူ၏အလုပ်များကို သူ့သား ဂျွန် ဟာရှယ်က ဆက်လက်လုပ်ဆောင်ခဲ့သည်။
ကိုးကား ကဏ္ဍ:ဗြိတိသျှ နက္ခတ္တဗေဒပညာရှင်များ ကဏ္ဍ:ယူရေးနပ်စ်ဂြိုဟ်။
၂၀၁၅ ခုနှစ် နိုဝင်ဘာလ ၈ ရက်နေ့တွင် ပြုလုပ်သည့် အထွေထွေ ရွေးကောက်ပွဲ ၂၀၁၅ တွင် အနိုင်ရရှိခဲ့သူများ စာရင်းကို ၉.၁၁.၂၀၁၅ ခုနှစ် ညနေ ၃ နာရီအချိန်မှ စ၍ ပြည်ထောင်စု ရွေးကောက်ပွဲ ကော်မရှင်မှ နည်းနည်းစီ စတင်ကြေညာခဲ့သည်။
Redirect၀ ရှမ်ပြည်နယ်shwehmoneလေမောင်ပြုံးsoeLinရင်းနင်းမြူတ်နံမူးကုမဏီပိုင်ရှင်နိူင်ငံတစ်ကာဂြိုဟ်တုလိုင့်ပိုင်ရှင်။
ရာစုနှစ် ဆိုသည်မှာ လက်တင်ဘာသာ centum ဖြစ်ပြီး တစ်ရာ ဟုဆိုလိုသည်။
အတိုကောက်မှာ ဖြစ်ပြီး Century မှ ကောက်ယူထားခြင်းဖြစ်သည်။
အင်္ဂလိပ်ဘာသာ၌ ၁၇ ရာစု ၂၀ ရာစု အစရှိသည်ဖြင့် အသုံးပြုကြသည်။
၁ ရာစုနှစ်သည် ၁ ခုနှစ် ဇန်နဝါရီ ၁ ရက်နေ့တွင်စပြီး ဒီဇင်ဘာ ၃၁ ရက်နေ့ ၁၀၀ ခုနှစ်တွင် ပြီးဆုံးသည်။
ထိုနည်းလည်းကောင်းအတိုင်း ၂ ရာစုနှစ်သည် ၁၀၁ ခုနှစ်မှ စတင်မည်ဖြစ်ပြီး ၃ ရာစုသည် ၂၀၁ ခုနှစ်မှ စတင်ပေမည်။
သုည ရာစုနှစ် (AD 0) ဟူ၍ မရှိပေ။
AD 1 မှ စတင်ကာ ရေတွက်သည်။
ကရင်အမျိုးသားပါတီ (၊ အတိုကောက် KNP) သည် မြန်မာနိုင်ငံရှိ နိုင်ငံရေးပါတီ တစ်ခုဖြစ်သည်။
၂၀၁၄ ခုနှစ် ဇွန်လ ၂ ရက်နေ့တွင် ပါတီတည်ထောင်ရန် လျှောက်ထားခဲ့ပြီး ဇူလိုင် ၁၆ ရက်နေ့တွင် တည်ထောင်ခွင့် ရရှိခဲ့သည်။
၂၀၁၄ ခုနှစ် ဩဂုတ်လ ၁၁ ရက်နေ့တွင် ပါတီမှတ်ပုံတင် လျှောက်ထားခဲ့ရာ ၂၀၁၄ ခုနှစ် အောက်တိုဘာလ ၂၄ ရက်နေ့တွင် ပါတီအမှတ်စဉ် ၇၈ ဖြင့် ပြည်ထောင်စု ရွေးကောက်ပွဲ ကော်မရှင်မှ မှတ်ပုံတင်ခွင့်ပြုခဲ့သည်။
ပါတီ၏မူဝါဒမှာ တိုင်းရင်းသားများ တန်းတူအခွင့်အရေးများ ရရှိရေး၊ စစ်မှန်သည့် ဒီမိုကရက်တစ်ပြည်ထောင်စုပေါ်ပေါက်လာရေး၊ ကရင်တိုင်းရင်းသားအပါအဝင် ပြည်သူများဘဝ လုံခြုံမှုရရှိစေမည့် တရားဥပဒေများ ပြဋ္ဌာန်းနိုင်ရေး၊ ပြည်သူများ၏ လိုအပ်ချက်များ၊ ရပိုင်ခွင့်များတောင်းဆိုနိုင်ရေးတို့ ဖြစ်သည်။
ပါတီဝင်အရေအတွက် ငါးထောင်ကျော်ရှိပြီး ၂၀၁၅ အထွေထွေ ရွေးကောက်ပွဲတွင် ဧရာဝတီတိုင်းဒေသကြီး (ပန်းတနော်၊ ကျောင်းကုန်း၊ ဝါးခယ်မ၊ အိမ်မဲ၊ မြောင်းမြ)၊ ရန်ကုန်တိုင်းဒေသကြီး (မှော်ဘီ၊ ထန်းတပင်)၊ ကရင်ပြည်နယ် (သံတောင်)၊ မွန်ပြည်နယ်၊ ပဲခူးတိုင်းဒေသကြီးတို့တွင် စုစုပေါင်း ကိုယ်စားလှယ်လောင်း ၂၁ ဦးဖြင့် ဝင်ရောက်ယှဉ်ပြိုင်ခဲ့သည်။
ပယ်ဖျက်ခြင်း ကရင်အမျိုးသားပါတီကို ၂၀၂၃ ခုနှစ် နိုင်ငံရေးပါတီများမှတ်ပုံတင်ခြင်းဥပဒေ ပုဒ်မ ၂၅ အရ သတ်မှတ်ကာလအတွင်း လျှောက်ထားခြင်းမရှိခဲ့သောကြောင့် ၂၀၂၃ ခုနှစ် မတ်လ ၂၉ ရက်နေ့မှစ၍ နိုင်ငံရေးပါတီအဖြစ် မှတ်ပုံတင်ထားခြင်းမှ ပြည်ထောင်စုရွေးကောက်ပွဲကော်မရှင်က ပယ်ဖျက်ခဲ့သည်။
Laniakea Supercluster (Local Supercluster သို့မဟုတ် Local SCl) ဆိုသည်မှာ ဂယ်လက်ဆီ မဟာအုပ်စုဖြစ်ပြီး မိမိတို့၏မိခင် နဂါးငွေ့တန်း ဂယ်လက်ဆီနှင့် အနီးအနားမှ အခြားဂယ်လက်ဆီပေါင်း ၁၀၀,၀၀၀ ပါဝင်သည်။
ယခင် Local Supercluster ၏သတ်မှတ်ချက်အား ယခုအခါ Virgo Supercluster အဖြစ် အဆိုပြုခံထားရသည်။
ဝိသေသ လက္ခဏာများ Laniakea Supercluster သည် ဂယ်လက်ဆီ စုစုပေါင်း ၁၀၀,၀၀၀ ပါဝင်ကာ အကွာအဝေးအားဖြင့် ၁၆၀ Megaparsecs (အလင်းနှစ်သိန်းပေါင်း ၅၂၀) အထိ ကျယ်ပြောလှသည်။
ယင်းသည် ခန်းမှန်းခြေ နေထုထည်ပေါင်း ၁၀၁၇ ထိရှိကာ မိမိတို့ဂယ်လက်ဆီ နဂါးငွေ့တန်းထက် အဆပေါင်း ရာထောင်ချီကာ ပိုမိုကြီးမားလှပေသည်။
ယင်းသည် Horologium Supercluster နှင့်အရွယ်အစား အတူတူလောက်ရှိသည်။
ယင်းတွင် Supercluster အခွဲကလေးများလည်း ရှိသေးသည်။
Virgo Supercluster သည် နဂါးငွေ့တန်း ဂယ်လက်ဆီ တည်ရှိရာအိမ်၊ Hydra-Centaurus Supercluster Great Attractor သည် Norma Cluster အနားမှ Laniakea ၏ ဗဟိုကျသောဒြပ်ဆွဲအားဆုံမှတ်ဖြစ်သည်၊ Hydra Supercluster ဟုသိထားသော Antlia Wall Centaurus Supercluster Pavo-Indus Supercluster Southern Supercluster၊ ယင်းတွင် Fornax Cluster (S373) နှင့် Eridanus တိမ်တိုက်တို့ ပါဝင်သည်၊ Laniakea ၏ အကြီးမားဆုံး ဂယ်လက်ဆီ cluster များမှာ Virgo၊ Hydra၊ Centaurus၊ Abell 3565၊ Abell 3574၊ Abell 3521၊ Fornax၊ Eridanus နှင့် Norma တို့ဖြစ်ကြသည်။
Supercluster တစ်ခွင်လုံးတွင် ဂယ်လက်ဆီ cluster နှင့် ဂယ်လက်ဆီအုပ်စုများ စုစုပေါင်း ၃၀၀ မှ ၅၀၀ အထိ သိရှိထားသည်။
အမှန်တကယ် အရေအတွက်မှာ ပိုမိုများပြားနိုင်သည်။
အဘယ့်ကြောင့်ဟူမူ ယင်းတို့၏အချို့သော ဂယ်လက်ဆီများကို ခြေရာမခံနိုင်သော့ကြောင်ပေတည်း။
Supercluster များဆိုသည်မှာ စကြဝဠာ၏ အကြီးမားဆုံးသော ဖွဲ့စည်းပုံအချို့ဖြစ်ပြီး နယ်နမိတ်များအား အထူးသဖြင့် အတွင်းမှဆိုပါက သတ်မှတ်ရန်မှာ ခက်ခဲလှသည်။
ပညာရှင်များသည် ရေဒီယို တယ်လီစကုပ်များဖြင့် local ဂယ်လက်ဆီတို့၏ ရွေ့လျားမှုအား မြေပုံဖော်ရန် ကြိုးပမ်းကြလေသည်။
Supercluster နယ်နမိတ်အတွင်းမှ ဂယ်လက်ဆီအများစုသည် အလယ်ဗဟိုကျသည့်နေရာဆီသို့ အတွင်းဘက် တိုက်ရိုက်ရွေ့လျားကြသည်။
Laniakea အတွက်မူကား ဗဟိုကျသော ဒြပ်ဆွဲငင်အားဆုံမှတ်သည် Great Attractor ဖြစ်သည်။
ယင်းသည် မိမိတို့ Local Group ရွေ့လျားမှုအား လွှမ်းမိုးထားသည်။
Local Group တွင် မိမိတို့ နဂါးငွေ့တန်း ဂယ်လက်ဆီ ပါဝင်သည်။
ရှာဖွေ့တွေ့ရှိမှု တောင်အဖရိကန် နက္ခတ္တပညာရှင် Tony Fairall သည် ၁၉၈၈ ခုနှစ်တွင် Virgo နှင့် Hydra-Centaurus Supercluster တို့၏ အနီရောင်အရွေ့သည် ဆက်သွယ်နိုင်သည့်ဟု အကြံပေးခဲ့သည်။
တည်နေရာ Laniakea ၏ အိမ်နီးနားချင်းများမှာ Shapley Supercluster၊ Hercules Supercluster၊ Coma Supercluster၊ Perseus-Pisces Supercluster တို့ဖြစ်ကြသည်။
Laniakea ၏ သတ်မှတ်ချက်အား ဖော်ပြသည့် ထိုအချိန်တုန်းက ယင်းတို့အား ကောင်းမွန်စွာ မသိရှိခဲ့ကြပေ။
အမည်နာမ laniakea ဟူသော အမည်သည် ဟာဝိုင်အီလူမျိုးတို့ဘာသာဖြင့် မတိုင်းတာနိုင်သော ကောင်းကင်ဘုံဟု အဓိပ္ပာယ်ရသည်။
ယင်းအား Kapiolani Community College ကောလိပ်မှ လက်ထောက်ပါမောက္ခ နိုဝါ နပိုလီယံမှ အကြံပေးခဲ့သည်။
နာမည်အား ပစိဖိတ် သမုဒ္ဒရာတွင် လမ်းပြလုပ်ပေးသည့် ပိုလီနီရှန်းလူမျိုး လမ်းပြအား ဂုဏ်ပြုသောအားဖြင့် မှည့်ခေါ်ခြင်းဖြစ်သည်။
ကျမ်းကိုး နောက်ထပ် ဖတ်ရန် Meet Laniakea, Our Home Supercluster ပြင်ပလင့် Vimeo, "Laniakea Supercluster", Daniel Pomarède, 4th September 2014—video representation of the findings of the discovery paper YouTube, "Laniakea: Our Home Supercluster", Nature Video, 3 September 2014—Redrawing the boundaries of the cosmic map, they redefine our home supercluster and name it Laniakea. Collective Evolution, Scientists Mapped 8000 Galaxies (Out Of Billions) & Made An Amazing Discovery Category:နက္ခတ္တဗေဒ ကဏ္ဍ:လေ့လာနိုင်သော စကြဝဠာ Category:ထရိုင်ဂူလယ် (ကြယ်စုတန်း) Category:နော်မာ (ကြယ်စုတန်း)။
ကရိနာ နက်ဗျူလာ (အိသာကရိနာ နက်ဗျူလာ၊ NGC 3372၊ ဂရန်း နက်ဗျူလာ အစရှိသည်ဖြင့်လည်း သိထား) သည် ကျယ်ပြောတောက်ပလှသည့် နက်ဗျူလာဖြစ်ပြီး open cluster ကြယ်အမျိုးအစားပေါင်းများစွာဖြင့် နယ်နမိတ် သတ်မှတ်ထားသည်။
နက်ဗျူလာသည် ကမ္ဘာမြေမှ အလင်းနှစ် ၆၅ဝဝ နှင့် ၁ဝ,ဝဝဝ ကွာဝေးသည်။
ယင်းသည် ကရိနာ ကြယ်စုတန်းတွင်တည်ရှိကာ ကရိနာ-ဆာတီဂရပ် လက်မောင်းထဲတွင် တည်ရှိသည်။
နက်ဗျူလာတွင် O-type ကြယ်ပေါင်းများစွာ ပါဝင်သည်။
နက်ဗျူလာသည် ကောင်းကင်တွင် အကြီးမားဆုံး အလင်းပြန့်ကျဲသော နက်ဗျူလာများထဲမှ တစ်ခုအပါဝင်ဖြစ်သည်။
ယင်းသည် အိုရိုင်ယွန် နက်ဗျူလာထက် လေးဆ ပိုမိုကြီးမားတောက်ပသော်လည်း ကရိနာ နက်ဗျူလာအကြောင်းကိုမူ နည်းနည်းလေးသာ သိထားသည်။
ယင်းအား ၁၇၅၁-၅၂ ခုနှစ်များတွင် Nicolas Louis de Lacaille ဆိုသူမှ ရှာဖွေတွေ့ရှိခဲ့သည်။
အိသာ ကရိနီ ကရိနာ နက်ဗျူလာအား အလယ်တည့်တည့်တွင် အနီရောင်အဖြစ် မြင်ရသည်၊ အိသာ ကရိနီသည် အင်မတန်တောက်ပသည့် ဟိုက်ပါဂျိုင်းယန့်ကြယ်တစ်စင်းဖြစ်သည်။
ခန်းမှန်းခြေ ထုထည်မှာ နေထက် အဆပေါင်း ၁ဝဝ မှ ၁၅ဝ ထိကြီးမားကာ တောက်ပမှုမှာလည်း နေထက် အဆပေါင်း လေးသိန်းခန့် ပိုမိုတောက်ပသည်။
ယင်းအရာဝတ္ထုသည် အသေးစိတ်လေ့လာနိုင်သော အကြီးမားဆုံး ကြယ်တစ်စင်းဖြစ်သည်။
အခြားသော ကြယ်များမှာ ပိုမိုတောက်ပ၊ ကြီးမားနိုင်သော်လည်း သူတို့၏ အချက်အလက်များမှာ သိနိုင်ရန် အလှမ်းဝေးကွာလွန်းသည်။
နေထက် အဆပေါင်း ၈ဝ ပိုကြီးသောကြယ်များသည် နေထက် တောက်ပမှု အဆပေါင်းသိန်းချီကာထုတ်ပေးသည်။
ယင်းတို့သည် ရှားပါးလှသည်၊ ဂယ်လက်ဆီထဲတွင် ဒါဇင်အနည်းငယ်ခန့်သာ တည်ရှိကြသည်။
သာမန် ကြယ်တစ်စင်းထက် အဆပေါင်း ၁၂ဝ ပိုကြီးပါက ယင်းကြယ်အမျိုးအစားသည် မဝေးကွာသည့် အနာဂတ်တွင် ဆူပါနိုဗာ သို့မဟုတ် ဟိုက်ပါနိုဗာအဖြစ်မျိုး ဖြစ်တန်ခြေရှိလေသည်။
အိသာ ကရိနီ၏ အကျိုးသက်ရောက်မှုသည် နက်ဗျူလာအား တိုက်ရိုက်မြင်နိုင်စေသည်။
၁၈၄ဝ ခုနှစ်တွင် ဖြစ်ပွားခဲ့သော Great Eruption မတိုင်ခင်ကမူ နက်ဗျူလာတစ်ခုလုံးသည် တမျိုးတဖုံ များစွာ ကွဲပြားနေခဲ့ပါလိမ့်မည်။
သော့ပေါက် နက်ဗျူလာ thumb|ဟာဘလ် အကာသမှန်ပြောင်းမှ ရိုက်ကူးထားသည့် သော့ပေါက် နက်ဗျူလာ ကရိနာ နက်ဗျူလာ၏ အပိုင်းတစ်ခုအား သော့ပေါက်ဟု လူသိများသည်။
ယင်းအား ၁၉ ရာစုတွင် ဝီလီယံ ဟာရှယ်မှ မိတ်ဆက်ခဲ့သည်။
သော့ပေါက်အား တခါတရံတွင် သော့ပေါက် နက်ဗျူလာဟု သုံးနှုန်းသည်။
ယင်းသည် ကရိနာ နက်ဗျူလာတစ်ခုလုံးအား ဆိုလိုသည်။
သော့ပေါက်သည် ကရိနာ နက်ဗျူလာထက် အနည်းငယ် ပိုသေးသည်။
သော့ပေါက်၏ အချင်းသည် အလင်းနှစ် ၇ နီးပါးခန့်ရှိသည်။
သော့ပေါက် နက်ဗျူလာတွင် ကိုယ်ပိုင် NGC နံပါတ်မရှိပေ။
တခါတရံတွင် NGC 3324 ဟုခေါ်ကြသည်။
ပြခန်း ကျမ်းကိုး ပြင်ပလင့် European Southern Observatory: Carina Nebula shown in colourful detail - February 12, 2009 NASA Astronomy Picture of the Day: Open star cluster Trumpler 16 - December 1, 2008 NASA Astronomy Picture of the Day: Eta Carinae and the Homunculus Nebula - June 17, 2008 NASA Astronomy Picture of the Day: The Great Nebula in Carina - July 19, 1999 SEDS: The Eta Carinae Nebula The ESA Hubble Space Telescope site: Results for the Carina Nebula Interactive: The Carina Nebula in all its Glory... Carina Nebula on Constellation Guide Category:ကရိနာ (ကြယ်စုတန်း) Category:နက်ဗျူလာများ။
ဦးတင်ထွန်းနိုင်သည် ရန်ကုန်တိုင်း ဆိပ်ကြီး ခနောင်တို မြို့နယ် ပြည်သူ့လွှတ်တော်ကိုယ်စားပြု အမျိုးသားဒီမိုကရေစီအဖွဲ့ချုပ်၏ ရွေးကောက်ခံ အမတ်ဖြစ်သည်။
မန္တလေးတိုင်း မြင်းခြံမြို့နယ် ဆီမီးခုံ ရွာ၌ ၁၉၇၁ ဇန်နဝါရီ ၃၀ ရက်တွင် မွေးဖွားသည်။
မန္တလေးစက်မှုတက္ကသိုလ်မှ အီလက်ထရွန်းနစ် အင်ဂျင်နီယာဘွဲ့ကို ရရှိခဲ့ပြီး ရန်ကုန် စီးပွားရေး တက္ကသိုလ်မှ စီမံခန့်ခွဲမှုပညာ မဟာဘွဲ့ကို ရရှိခဲ့သည်။
၂၀၂၁ ခုနှစ် မတ်လ ၂ ရက်နေ့တွင် ပြည်ထောင်စုလွှတ်တော် ကိုယ်စားပြုကော်မတီမှ စီမံကိန်း၊ ဘဏ္ဍာရေးနှင့် စက်မှုဝန်ကြီးဌာန၊ ရင်းနှီးမြှုပ်နှံမှုနှင့် နိုင်ငံခြားစီးပွားဆက်သွယ်ရေးဆက်သွယ်ရေးဝန်ကြီးဌာန၊ စီးပွားရေးနှင့် ကူးသန်းရောင်းဝယ်ရေးဝန်ကြီးဌာန စသည့်ဝန်ကြီးဌာနများ၏ ခေတ္တပြည်ထောင်စုဝန်ကြီးအဖြစ် တရားဝင်ခန့်အပ်ခဲ့သည်။
http://burmese.dvb.no/archives/448312https://burmese.voanews.com/a/crph-acting-union-minister/5798240.html?nocache=1 ကိုးကား Category:၂၀၁၅ အထွေထွေရွေးကောက်ပွဲ ပါဝင်ယှဉ်ပြိုင်သူများ ကဏ္ဍ:၁၉၇၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာနိုင်ငံ ဝန်ကြီးများ ကဏ္ဍ:အမျိုးသားဒီမိုကရေစီအဖွဲ့ချုပ် ပါတီဝင်များ။
ဂိုသန်ဘာ့ဂ်မြို့သည် ဆွီဒင်နိုင်ငံ တွင် ဒုတိယမြောက် အကြီးဆုံးမြို့ ဖြစ်ပြီး နောဒစ်နိုင်ငံများတွင် ပဉ္စမမြောက် အကြီးဆုံးမြို့ ဖြစ်သည်။
Strasbourg လေ့လာရေး SIMBAD ဆိုသည်မှာ Set of Identifications, Measurements, and Bibliography for Astronomical Data အားရည်ညွန်းပြီး နေစကြဝဠာပြင်ပမှ နက္ခတ္တဆိုင်ရာအရာဝတ္ထုများအား မှတ်တမ်းတင် စာရင်းပြုစုသည့် အချက်လက်ပင်မဖြစ်သည်။
ယင်းအား ပြင်သစ်နိုင်ငံမှ Centre de données astronomiques de Strasbourg ဟူသောအဖွဲ့အစည်းက ထိန်းသိမ်းသည်။
၁၉၇၉ ခုနှစ်မှ အစပြုကာ စာရင်းပြုစုလာခဲ့ရာ ၂ဝ၁၁ ခုနှစ် အောက်တိုဘာလ ၁၁ ရက်နေ့တွင် မတူညီသော နာမည်ပေါင်း ၁၅၂၂၄၅၃၆ ခုအောက်တွင် ကိုးကားချက်ပေါင်း ၈၃၁၃၃၇ဝ ခုနှင့် အရာဝတ္ထုအကြောင်းရာပေါင်း ၅၄၄၆၃၄၂ အထိရှိလာခဲ့သည်။
ဂြိုဟ်ပု 4692 SIMBAD အား ဂုဏ်ပြုသောအားဖြင့် မှည့်ခေါ်ခြင်းဖြစ်သည်။
ကျမ်းကိုး ပြင်ပလင့် SIMBAD Web interface SIMBAD Web interface Category:နက္ခတ္တဗေဒ။
Neue Deutsche Harte (NDH) သည် rock ဂီတ၏ မျိုးခွဲတစ်မျိုးဖြစ်သည်။
“New German Hardness” ဟု အမည်ရသည်။
Neue Deutsche Welle ၏ပုံစံတစ်မျိုးဖြစ်သည်။
၁၉၉၅တွင် Rammstein ၏ “Herzeleid” ထုတ်ဝေပြီးနောက် ပေါ်ထွက်လာခြင်းဖြစ်သည်။
ဝိသေသလက္ခဏာများ Neue Deutsche Harte သည် crossover ပုံစံဖြစ်ပြီး New German Wave, alternative metal နှင့် groove metal တို့ကို industrial, electronic နှင့် techno တို့မှ အစိတ်အပိုင်းတို့ကို ပေါင်းစပ်ပြီး လွှမ်းမိုးနေသည်။
စာသားများမှာ အများအားဖြင့် ဂျာမန်ဘာသာဖြင့် ဖြစ်သည်။
NDH သည် electric guitar, bass guitar, drum နှင့် vocal, keyboard, synthesizer နှင့် sampling တို့ကို အသုံးပြုထားသည်။
syllable နှင့် အက္ခရာများဖြင့် လေးနက်ထင်ရှားစေသည်။
အဆိုများမှာ ကြည်လင်သောအသံများဖြင့် နက်ရှိုင်းစွာ စိုးမိုးနေသည်။
တီးဝိုင်းအချို့မှာ စူးရှသံများနှင့် death growl များဖြင့် သီဆိုကြသည်။
အုပ်စုနှင့်သီချင်းပေါ်တွင် မှီတွယ်သည်။
ဂီတာများမှာ tuned low, drop D (သို့) C ဖြစ်သည်။
heavily distorted ပုံစံမျိုးဖြစ်သည်။
သမိုင်းကြောင်း NDH ပုံစံ၏မူလအစကို Oomph! တီးဝိုင်း၏ ဒုတိယမြောက် album “Sperm” (၁၉၉၄)နှင့် Rammstein ၏ Herzeleid (၁၉၉၅) တို့တွင် တွေ့နိုင်သည်။
ထိုနေ့များတွင် Oomph! ၏ အကြီးမားဆုံး လွှမ်းမိုးမှုများမှာ groove metal တီးဝိုင်းများဖြစ်သော Prong, Pantera နှင့် Sepultura တို့ဖြစ်သည်။
Rammstein သည် Oomph! ၏ ဂီတလှုံဆော်မှုကြောင့် ဤဂီတထဲသို့ လည်ပတ်လာခြင်းဖြစ်သည်။
Laibach တီးဝိုင်း၏ပုံစံသည်လည်း အကျော်ကြားဆုံးဖြစ်လာခဲ့သည်။
NDH သည် continental Europe တွင် အောင်မြင်ခဲ့သည်။
Rammstein တီးဝိုင်းသည် ဂျာမန်တွင် ၄ သန်းကျော် မှတ်တမ်းတင်နိုင်ခဲ့သည်။
ဩစတေးလျ၊ ဘယ်ဂျီယန်၊ ချက်၊ ဒိန်းမတ်၊ နယ်သာလန်၊ နော်ဝေ၊ ပိုလန်၊ ရိုမန်နီးယား၊ ဆွီဒင်၊ ဆွီဇာလန်နှင့် ဖင်လန်နိုင်ငံများတွင် ရွှေနှင့် ပလက်တီနမ် မှတ်တမ်းတင်ခဲ့သည်။
Oomph တီးဝိုင်းသည် ၂၀၀၄ ခုနှစ်တွင် ဩစတေးလျနှင့် ဂျာမနီတွင် သူတို့၏ single သီချင်း Augen Auf! နှင့်အတူ gold record ရရှိခဲ့သည်။
Eisbrecher ၏ ၂၀၀၄ ခုနှစ် ပွဲဦးထွက် album သည် Deutschen Alternative Top 20 chart တွင် နံပါတ်၁၃နေရာသို့ ရောက်ရှိခဲ့သည်။
ဒုတိယမြောက် album “Antikorper” သည် ဂျာမနီအဓိကသီချင်းစရင်းတွင် ၈၅ နေရာသို့ ရောက်ရှိခဲ့သည်။
အခြား NDH အုပ်စုများမှာ Megaherz, Stahlhammer, Stahlmann, Fleischmann တို့ဖြစ်သည်။